તબીબી જટિલતાઓ ઉપરાંત મેદસ્વીપણું ઓછા આત્મવિશ્વાસ, ભેદભાવ, રોજગારી મેળવવામાં મુશ્કેલી અને જીવનની ગુણવત્તામાં ઘટાડા જેવી મનોવૈજ્ઞાનિક સમસ્યાઓ સાથે પણ સંબંધિત છે. મેદસ્વીપણું મહિલાઓનાં જીવનમાં સ્વાસ્થ્ય માટે નકારાત્મક અસર કરે છે, જે મનોવૈજ્ઞાનિક, આર્થિક અને જૈવિક દ્રષ્ટિએ મહત્ત્વપૂર્ણ છે. ઉપરાંત મહિલાઓમાં મેદસ્વીપણું એનાં બાળકોમાં ઉતરવાનું જોખમ ધરાવે છે અને મેદસ્વી મહિલાઓની ગર્ભાવસ્થા દરમિયાન ગંભીર રોગનાં જનીનો બાળકોમાં પ્રવેશવાનું જોખમ ધરાવે છે.